Józef Wróbel

**Józef Wróbel** (født 1952) var en polsk katolsk biskop av Helsingfors årene 2001-2008. Bispedømmet omfattet hele Finland. Deretter ble han hjelpebiskop i Lublin, der han før sin tid i Finland hadde vært professor i moralteologi ved det katolske universitet.

## Liv og virke
### Bakgrunn
Józef Wróbel kom fra en jordbrukerfamilie det sørlige Polen. I årene 1967-1971 gikk han på *Liceum Ogólnokształcące im. Nicolaus Copernicus* i Żywiec. I årene 1971-1973 studerte han ved et teknisk kollege og ved Det tekniske universitet i Lodz' filial i Bielsko-Biała. 

### Ordensmedlem
I desember 1973 sluttet han seg til Jesu Hjerte-fedrenes kongregasjon, fullførte sitt ettårige novisiat i Pliszczyn, og begynte studiene ved kongregasjonens misjonsseminar i Stadniki. Han avla sine første religiøse løfter 28. desember 1974, og sine evige løfter 16. september 1978.

### Prest
Han ble presteviet den 12. juni 1980 av kardinal Franciszek Macharski, erkebiskopen av Kraków for Jesu Hjerte-fedrene. Årene 1980-1982 fullførte han spesialiserte studier i moralteologi ved *Alphonsianum* i Roma med lisensiat på grunnlag av avhandlingen *I fondamentali impegni politici della persona negli scritti di [[Jacques Maritain]]*. Han fortsatte studiene ved samme universitet i 1982–1985. I løpet av studieåret 1983/1984 studerte han ved det katolske universitet i Freiburg. Han oppnådde graden doktor i moralteologi i 1985 på grunnlag av avhandlingen *I fondamentali doveri e i diritti della persona nelle opere di Jacques Maritain*. Han ble nostrifisert i 1987 ved det katolske universitetet i Lublin. Videre arbeider i Lublin førte til at han ble habilitert doktor i teologiske vitenskaper.  Wróbel virket så som professor i moralteologi ved det katolske universitet i Lublin,

### Biskop av Helsinki
Józef Wróbel utnevnt til biskop av Helsinki den 30. november 2000 av pave Johannes Paul II, og ble ordinert til biskop i Johanneskyrkan i Helsingfors den 27. januar 2001 av kardinal Edward Idris Cassidy, som da var leder av Vatikanets råd for fremme av kristen enhet. Medkonsekrerende var erkebiskop Piero Biggio, apostolisk nuntius til Island, Finland, Norge, Sverige og Danmark, og biskop Gerhard Schwenzer, biskop av Oslo.

### Hjelpebiskop i Lublin
Den 28. juni 2008 utnevnte pave Benedikt XVI Wróbel til titulærbiskop av *Suas* og hjelpebiskop i det polske erkebispedømmet Lublin. Hans ordensbror Teemu Sippo ble hans etterfølger på bispestolen i Helsinki, som den første finske katolske biskop siden 1522.

I 2012 ble han utnevnt til kannik i Lublin katedralkapittel.

Som medlem av den polske bispekonferansen i 2018 ble han leder av det bioetiske ekspertgruppe.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Francesco Albani (1720-1803) *1760
* Kardinal Carlo Rezzonico den yngre (1724-1799) *1773
* Kardinal Antonio Dugnani (1748-1818) *1785
* Erkebiskop Jean-Charles de Coucy (1746-1824) *1790
* Kardinal Gustave-Maximilien-Juste de Croÿ-Solre (1773-1844) *1820
* Biskop Charles-Auguste-Marie-Joseph Forbin-Janson (1785-1844) *1824
* Kardinal François-Auguste-Ferdinand Donnet (1795-1882) *1835
* Biskop Charles-Emile Freppel (1827-1891) *1870
* Kardinal Louis-Henri-Joseph Luçon (1842-1930) *1888
* Kardinal Charles-Henri-Joseph Binet (1869-1936) *1920
* Kardinal Maurice Feltin (1883-1975) *1928
* Kardinal Jean Villot (1905-1979) *1954
* Kardinal Edward Idris Cassidy (1924-2021) *1970
* Biskop * Józef Wróbel* (1952-) *2001

## Referanser